b'\n_START_ARTICLE_\nGeorge Vancu\n_START_SECTION_\nStudii\n_START_PARAGRAPH_\nStudiile muzicale le-a \xc3\xaenceput la Institutul de Art\xc4\x83 din Timi\xc8\x99oara cu Vasile Ijac (armonie), Mircea Hoinic (forme muzicale), Liviu Rusu (istoria muzicii), Nicolae Ursu (folclor), Ion \xc8\x9aibulescu (dirijat coral), continu\xc3\xa2ndu-le la Conservatorul din Bucure\xc8\x99ti cu Mihail Andricu (compozi\xc8\x9bie), Paul Constantinescu (armonie), Ioan D. Chirescu (teorie-solfegiu), Nicolae Buicliu (contrapunct), Theodor Rogalski (orchestra\xc8\x9bie), George Breazul (istoria muzicii) \xc8\x99i Emilia Comi\xc8\x99el (folclor).\n_START_SECTION_\nActivitatea artistic\xc4\x83\n_START_PARAGRAPH_\nA fost profesor de muzic\xc4\x83 la diverse \xc8\x99coli generale, cercet\xc4\x83tor la Institutul de Folclor din Bucure\xc8\x99ti \xc8\x99i \xc3\xaen perioada 1960-1989 dirijor al Orchestrei de muzic\xc4\x83 popular\xc4\x83 Radio din Bucure\xc8\x99ti. A cules folclor din Banat (zonele Radna, F\xc4\x83get, Lipova etc.), apoi din Valea Vi\xc8\x99eului, Valea Izei, Valea Marei \xc8\x99i \xc3\xaentreaga zon\xc4\x83 a Maramure\xc8\x99ului. A transcris, armonizat, orchestrat, dirijat \xc8\x99i \xc3\xaenregistrat peste 3000 de piese populare rom\xc3\xa2ne\xc8\x99ti. A compus muzic\xc4\x83 coral\xc4\x83, vocal\xc4\x83 (pentru grupuri populare \xc8\x99i soli\xc8\x99ti), piese instrumentale (concertistice, suite, dansuri etc.). A f\xc4\x83cut parte din jurii na\xc8\x9bionale \xc8\x99i interna\xc8\x9bionale de concursuri muzicale. A \xc3\xaentreprins turnee artistice ca dirijor \xc3\xaen Iugoslavia (1966, 1968, 1970, 1972, 1974, 1976, 1979), Fran\xc8\x9ba (1971), Spania (1971), Anglia (1974). A fost membru al Uniunii Compozitorilor \xc8\x99i Muzicologilor \xc8\x99i redactor al Societ\xc4\x83\xc8\x9bii Rom\xc3\xa2ne de Radiodifuziune. La o privire mai atent\xc4\x83 a melodiilor sale, reiese o sensibil\xc4\x83 armonie practic inegalabil\xc4\x83.'